মালিকা পুখরাজ () (১৯১২ - ২০০৪) ছিলেন পাকিস্তানের একজন অত্যন্ত জনপ্রিয় গজল ও লোকসঙ্গীত শিল্পী। তিনি জনসাধারণের কাছে "মালিকা" নামে পরিচিত ছিলেন যার অর্থ "রাণী"। তিনি হাফিজ জলন্ধরির নাজম গান গেয়ে ব্যাপক জনপ্রিয়তা অর্জন করেন। এছাড়া তাঁর আভি তো ম্যায়ঁ জওয়ান হুঁ (আমি এখনও তরুণ) গানটি শুধু পাকিস্তানিরাই নয়, বরং ভারতেরও লক্ষ লক্ষ শ্রোতা এটি উপভোগ করে থাকেন।https://www.youtube.com/watch?v=6F87TnnTdpw, "Abhi tau mein jawan hoon" song on YouTube by Malika Pukhraj, uploaded 10 May 2010. Retrieved 1 February 2016 তাঁর অন্যান্য জনপ্রিয় গানগুলোর মধ্যে উল্লেখযোগ্য হল লো ফির বসন্ত আঈ, কুলি কুতুবের পিয়া বাজ পিয়ালা পিয়া যায় না, ফয়েজ আহমেদ ফয়েজের মেরে কাতিল মেরে দিলদার মেরে পাস রহো ইত্যাদি।   প্রারম্ভিক জীবন  মালিকা পুখরাজ হেমিরপুর সিদ্ধারের এক শিল্পী পরিবারে জন্মগ্রহণ করেন।Prof RL Kaul, Kashmir and Jammu: A History pub Jammu: Indar V Press, 1955, p. 102 তাঁর জন্মের সময় আখনুর অঞ্চলের প্রখ্যাত আধ্যাত্মিক সাধক বাবা রোটি রাম 'মাঝোব' তাঁর নাম রাখেন "মালিকা"। আর "পুখরাজ" (অর্থ: হলুদ নীলকান্তমণি) নামটি রেখেছিলেন তাঁর ফুফু যিনি নিজেও একজন পেশাদার সঙ্গীত ও নৃত্যশিল্পী ছিলেন।http://www.dawn.com/news/783586/abhi-to-main-jawan-hoon&sa, Malika Pukhraj article on Dawn, Karachi newspaper. Retrieved 1 February 2016Biography, Biography of Malika Pukhraj on tripod.com website. Retrieved 1 February 2016  মালিকা পুখরাজ কিংবদন্তি সংগীতশিল্পী ওস্তাদ বড়ে গোলাম আলী খানের পিতা ওস্তাদ আলী বকশ কাসুরির কাছ থেকে সঙ্গীতের বুনিয়াদি প্রশিক্ষণ গ্রহণ করেছিলেন।   কর্মজীবন  নয় বছর বয়সে মালিকা জম্মুতে গিয়েছিলেন এবং মহারাজা হরি সিংহের রাজ্যাভিষেক অনুষ্ঠানে সঙ্গীত পরিবেশন করেছিলেন। হরি সিং তাঁর কণ্ঠস্বরে এতই মুগ্ধ হয়েছিলেন যে তিনি তাঁকে তাঁর দরবারে গায়িকা হিসাবে নিয়োগ করেছিলেন। Unparalleled queen of gayaki  The Hindu, published 4 June 2004. Retrieved 1 February 2016 মালিকা সেখানে আরও নয় বছর সঙ্গীত পরিবেশনের কাজ করেন।  ১৯৪০ এর দশকে তিনি ছিলেন ভারতের একজন সুপরিচিত পেশাদার গায়িকা। ১৯৪৭ সালে ভারত ভাগের পর তিনি পাকিস্তানের লাহোরে চলে আসেন এবং সেখানে তিনি আরো বেশি জনপ্রিয় হয়ে ওঠেন। মূলত, রেডিও পাকিস্তানে সুরকার কালে খানের সাথে সঙ্গীত পরিবেশন করেই তিনি এই খ্যাতি অর্জন করেন। তাঁর কণ্ঠস্বর পাহাড়ী অঞ্চলের লোকসঙ্গীত (পাহাড়ী গান)-এর জন্য বেশি উপযুক্ত।  ১৯৮০ সালে তিনি পাকিস্তানের রাষ্ট্রপতির কাছ থেকে প্রাইড অফ পারফরম্যান্স পুরস্কার গ্রহণ করেন। ১৯৭৭ সালে অল ইন্ডিয়া রেডিওর (যেখানে মালিকা ১৯৪৭ সালের ভারতভাগের পূর্ব পর্যন্ত কাজ করতেন) সুবর্ণ জয়ন্তী উদ্‌যাপন উপলক্ষে তাঁকে ভারতে আমন্ত্রণ জানানো হয়েছিল এবং সেখানে তাঁকে লিজেন্ড অব ভয়েস পুরস্কারে ভূষিত করা হয়েছিল।http://www.thehindu.com/fr/2004/06/04/stories/2004060401970600.htm, Malika Pukhraj 'Biography', Unparalleled queen of gayaki, published 4 June 2004, The Hindu newspaper. Retrieved 1 February 2016 মালিকা পুখরাজ সং সাং ট্রু নামক উপন্যাসে তাঁর স্মৃতিকথাগুলো লিপিবদ্ধ করেছেন।  ২০০৪ সালের ৪ঠা ফেব্রুয়ারি মালিকা পুখরাজ পাকিস্তানের লাহোরে মৃত্যু বরণ করেন। তাঁর শবযাত্রা ওয়েস্ট ক্যানেল ব্যাংকে তাঁর বাসভবন থেকে শুরু হয় এবং তাঁর বড় ছেলের বাড়িতে জানাযা অনুষ্ঠিত হয়। এরপর তাঁকে লাহোরের শাহ জামাল কবরস্থানে সমাহিত করা হয়।http://www.radio.gov.pk/newsdetail/342/57 , Death Anniversary of Malika Pukhraj, Radio Pakistan News website, published 4 February 2015. Retrieved 1 February 2016   ব্যক্তিগত জীবন  মালিকা পুখরাজ শাব্বির হুসেন নামক পাঞ্জাবের এক জুনিয়র সরকারি অফিসার সাথে বিবাহ বন্ধনে আবদ্ধ হন। তাঁদের মোট ছয় সন্তান ছিল। এদের মধ্যে তাহিরা সৈয়দ পাকিস্তানি সঙ্গীত শিল্পী হিসেবে খ্যাতি লাভ করেন।http://www.dawn.com/news/783586/abhi-to-main-jawan-hoon&sa, Biography of Malika Pukhraj on Dawn, Karachi newspaper, published 4 February 2013. Retrieved 1 February 2016https://www.youtube.com/watch?v=m9TG8Dhusg4, Tahira Syed 'Profile' on YouTube, uploaded 9 January 2012. Retrieved 1 February 2016   তথ্যসূত্র   বিষয়শ্রেণী:১৯১২-এ জন্ম বিষয়শ্রেণী:২০০৪-এ মৃত্যু বিষয়শ্রেণী:পাকিস্তানি গজল শিল্পী বিষয়শ্রেণী:২১শ শতাব্দীর পাকিস্তানি সঙ্গীতশিল্পী বিষয়শ্রেণী:পাঞ্জাবি ব্যক্তি বিষয়শ্রেণী:২০শ শতাব্দীর পাকিস্তানি সঙ্গীতশিল্পী বিষয়শ্রেণী:জম্মু ও কাশ্মীরের সঙ্গীতশিল্পী বিষয়শ্রেণী:পাঞ্জাবি সঙ্গীতশিল্পী বিষয়শ্রেণী:পাকিস্তানি মুসলিম বিষয়শ্রেণী:লাহোরের সঙ্গীতশিল্পী বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:পাকিস্তানি লোকসঙ্গীত শিল্পী বিষয়শ্রেণী:ভারতীয় লোক গায়িকা বিষয়শ্রেণী:২০শ শতাব্দীর পাকিস্তানি গায়িকা বিষয়শ্রেণী:ভারতীয় লোক গায়ক বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর পাকিস্তানি গায়িকা বিষয়শ্রেণী:পাকিস্তানি চলচ্চিত্রের সঙ্গীতশিল্পী বিষয়শ্রেণী:জম্মু ও কাশ্মীরের নারী সঙ্গীতজ্ঞ বিষয়শ্রেণী:জম্মু (শহর) এর ব্যক্তি